b"\n_START_ARTICLE_\nMatt Pavelich\n_START_SECTION_\nZgodnja kariera\n_START_PARAGRAPH_\nPavelich je za\xc4\x8del soditi \xc5\xbee pri 14 letih na ni\xc5\xbejeliga\xc5\xa1kih tekmah v mestu Sault Ste. Marie, Ontario. Pri 20 letih je postal najvi\xc5\xa1ji sodnik lige Northern Michigan Intermediate League._NEWLINE_V sezoni 1955/56 je Pavelich delal v ligi AHL, 11. oktobra 1956 pa je z 22 leti debitiral v ligi NHL. Njegov starej\xc5\xa1i brat Marty Pavelich je igral za NHL mo\xc5\xa1tvo Detroit Red Wings od leta 1947, in ob Pavelichevem debiju v ligi leta 1956 se je prvi\xc4\x8d v zgodovini lige dogodilo, da je bila v ligi prisotna bratska kombinacija igralec-sodnik.\n_START_SECTION_\nKariera v NHL\n_START_PARAGRAPH_\nV svoji prvi sezoni v ligi je bil dele\xc5\xbeen neprijetne situacije, saj so na tekmi kon\xc4\x8dnice v dvorani Detroit Olympia navija\xc4\x8di mo\xc5\xa1tva Detroit Red Wings na led vrgli hobotnico. Pavelich je bil kot novinec v sodni\xc5\xa1kih vrstah primoran o\xc4\x8distiti led te sluzaste \xc5\xbeivali, kar je storil z vidnim gnusom, medtem ko so se kolegi sodniki smejali na njegov ra\xc4\x8dun._NEWLINE_Pavelich se je upokojil po 31 letih aktivnega sojenja in 1.727 tekmah rednega dela sezone, kar je drugi najbolj\xc5\xa1i dose\xc5\xbeek za Neilom Armstrongom. Prav tako je sodil na 245 tekmah kon\xc4\x8dnice, kar je drugi najbolj\xc5\xa1i dose\xc5\xbeek za Johnom D'Amicom. Po upokojitvi je Pavelich zavzel mesto nadzornika sodnikov lige NHL, podrejen je bil Scottyju Morrisonu._NEWLINE_Leta 1987 je bil Pavelich kot prvi linijski sodnik sprejet v Hokejski hram slavnih lige NHL._NEWLINE_Pavelich trenutno deluje v ligi UHL \xc5\xbee svoje deveto leto. Delal je kot nadzornik sodnikov, kot tudi kot disciplinski sodnik v prvem delu sezone 1998/99."